Forslag om ændring af den tidsbegrænsede parkering i Kalundborg bymidte i 
en forsøgsperiode på et år 
Sagsfremstilling 
6.      Forslag om ændring af den tidsbegrænsede parkering i Kalundborg bymidte i en 
forsøgsperiode på et år  
                                                                                                                        Åbent 
Sagsnr.: 326-2014-132748     J.nr.: 05.09.00            Maria Olsen.: 326-2014-352104 
  
SAGSFREMSTILLING 
Handelsstandsforeningen Kalundborg.NU har fremsendt et forslag om en ændring af tidsbegrænset parkering ved 
gågaderne i Kalundborg, således at tidsbegrænsningen ændres fra 2- til 3-timers parkering. Alternativt at 
tidsbegrænsningen helt ophæves. 
  
Begrundelsen for henvendelsen er, at den nuværende tidsbegrænsning på 2 timer ikke er tilstrækkelig for gæster og 
handlende til de fornødne indkøb samt eventuelle besøg på et af spisestederne. Brevet fra handelsstandsforeningen 
er vedhæftet som Bilag I. 
  
Tidsbegrænsning på en del af parkeringspladserne i midtbyen blev oprindeligt indført for at sikre en rimelig 
udskiftning af de parkerede biler, da det i pressede perioder kunne være særdeles vanskeligt at finde en ledig 
parkeringsplads. I [adresse] er den yderste række parkeringspladser dog tidsubegrænsede.  
  
Antallet af parkeringspladser i Kalundborg midtby med henholdsvis tidsbegrænsning og tidsubegrænsning er 
nogenlunde ligeligt fordelt. Parkeringsarealer med tidsbegrænsning og tidsubegrænset parkering i Kalundborg 
bymidte fremgår af Bilag II - Parkeringspladser i Kalundborg midtby. 
  
Kommunalbestyrelsen vedtog den 18. december 2013, i fortsættelse af beslutningen om at opsige aftalen med 
Parkeringskontrol Nord, at: 
× opgaven med parkeringskontrol indtil videre overlades til politiet 
× eksisterende skiltning bibeholdes, og  
× parkeringsforholdene nøje følges. 
  
Der er efterfølgende ikke konstateret væsentlige problemer i forbindelse med overdragelse af opgaven med 
parkeringskontrol til politiet.  
  
I forhold til en ændring af tidsbegrænsningen fra 2- til 3-timers parkering vurderes dette ikke at have væsentlige 
negativ indflydelse på tilgængeligheden til parkeringspladser. 
  
Helt at ophæve tidsbegrænsningen vil medføre meget stor risiko for, at betydelig flere bilister vil benytte de mest 
centrale parkeringspladser i bymidten til langtids- eller heldagsparkering, med manglende mulighed for parkering for 
gæster og handlende til følge. 
  
Ændringen i tidsbegrænsningen som foreslået forventes at kunne understøtte de tre hovedmål i forbindelse med 
udviklingen på detailhandelsområdet - nemlig at få dem, der bor i kommunen, dem, der arbejder i kommunens byer, 
og turisterne, der besøger kommunen, til i langt højere grad også at handle i kommunen. 
  
BEHANDLING 
Direktionen, Teknik- og Miljøudvalget 
  
INDSTILLING 
Chefen for Vej, Ejendom og Affald indstiller, at: 
  den nuværende 2-timers tidsbegrænsning som en forsøgsordning ændres til 3-timers tidsbegrænsning på 
[adresse], [adresse] og [adresse], som angivet med røde cirkler på Bilag III - "Ændring fra 2- til 3-timers parkering", 
  ændringen til 3-timers parkering evalueres i begyndelsen af 2016, 
  de øvrige parkeringsrestriktioner samt tidsubegrænset parkering bibeholdes uændret. 
  
ØKONOMISKE KONSEKVENSER 
Der er meget begrænsede udgifter i forsøgsperioden, idet der kan udføres en simpel, midlertidig ændring af 
tidsangivelsen på de eksisterende skilte. En permanent ændring af tidsbegrænsningen de pågældende steder vil 
betyde, at de nuværende undertavler på parkeringsskiltene skal udskiftes. Udgiften anslås at ligge på cirka 20.000 
kr, der kan finansieres af budget til skilte. 
Direktionens møde den 25. november 2014: 
Direktionen vedtog at anbefale chefen for Vej, Ejendom og Affalds indstilling. 
  
Bilag 
  
  
  
  
  
Teknik- og Miljøudvalgets møde den 1. december 2014: 
Udvalget vedtog at godkende chefen for Vej, Ejendom og Affalds indstilling. 
Bilag I - Brev fra Handelsstandsforeningen 
326-2014-352110 
Bilag II - Parkeringspladser i Kalundborg midtby 
326-2014-352109 
Bilag III - Ændring fra 2- til 3-timers parkering 
326-2014-352116 
